
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Dunajská Streda 14P/32/2025 2225201088 15. 04. 2025 JUDr. Monika Jakubová ECLI:SK:OSDS:2025:2225201088.2
ROZSUDOK V MENE SLOVENSKEJ REPUBLIKY Okresný súd Dunajská Streda v konaní pred sudkyňou JUDr. Monikou Jakubovou, v právnej veci navrhovateľa: A. B. C., nar. XX.XX.XXXX, trvale bytom A. D. XXXX/XX, C. E., právne zastúpený: JUDr. Ernest Csonga, advokát so sídlom Jesenského 5026/13A, Dunajská Streda, IČO: 36 082 813 a manželky navrhovateľa: A. F. C., G. E., nar. XX.XX.XXXX, trvale bytom A. D. XXXX/XX, C. E., o rozvod manželstva a úpravu výkonu rodičovských práv a povinnosti k maloletému dieťaťu: H. C., nar. XX.XX.XXXX, zastúpené kolíznym opatrovníkom Úradom práce, sociálnych vecí a rodiny Dunajská Streda, takto rozhodol: I. Súd manželstvo účastníkov konania uzavreté XX.XX.XXXX, zapísané v Knihe manželstiev matričného úradu I., zväzok XX, ročník XXXX, str. XX, poradové č. XX rozvádza. II. Súd schvaľuje rodičovskú dohodu v znení: Maloletý H. sa na čas po rozvode zveruje do striedavej starostlivosti oboch rodičov, a to v týždenných intervaloch s tým, že od nedele od 16:30 hod. párneho týždňa do nedele do 16:30 hod. nepárneho týždňa osobnú starostlivosť bude zabezpečovať matka a od nedele od 16:30 hod. nepárneho týždňa do nedele do 16:30 hod. párneho týždňa osobnú starostlivosť bude zabezpečovať otec. Obaja rodičia sú oprávnení zastupovať maloletého a spravovať jeho majetok. Otec je povinný prispievať na výživu svojho syna sumou 150 Eur mesačne, vždy do 15. dňa toho ktorého mesiaca vopred na účet matky, č. IBAN: E. XXXX XXXX XXXX XXXX XXXX. Otec je oprávnený stretávať sa s maloletým každý nepárny rok počas Vianočných prázdnin od 23.12. od 17:00 hod. do 27.12. do 17:00 hod., každý párny rok počas Vianočných prázdnin od 28.12. od 17:00 hod. do 06.01. do 17:00 hod. nasledujúceho kalendárneho roka a každý párny rok od štvrtku predchádzajúcemu Veľkej noci od 17:00 hod. do utorka do 17:00 hod. po Veľkej noci. Matka je oprávnená stretávať sa s maloletým každý párny rok počas Vianočných prázdnin od 23.12. od 17:00 hod. do 27.12. do 17:00 hod., každý nepárny rok počas Vianočných prázdnin od 28.12. od 17:00 hod. do 06.01. do 17:00 hod. nasledujúceho kalendárneho roka a každý nepárny rok od štvrtku predchádzajúcemu Veľkej noci od 17:00 hod. do utorka do 17:00 hod. po Veľkej noci. Matka je oprávnená stretávať sa s maloletým počas letných prázdnin od 01.07. od 17:00 hod. do 16.07. do 17:00 hod. a od 01.08. od 17:00 hod. do 16.08. do 17:00 hod. Otec je oprávnený stretávať sa s maloletým počas letných prázdnin od 16.07. od 17:00 hod. do 01.08. do 17:00 hod. a od 16.08. od 17:00 hod. do 01.09. do 17:00 hod.
Odovzdávanie maloletého sa bude konať vždy na adrese trvalého bydliska toho rodiča, ktorému končí aktuálny styk s maloletým, v stanovený deň a hodinu. Rodič, ktorému končí styk s dieťaťom, je povinný v mieste svojho trvalého bydliska maloleté dieťa riadne pripraviť a odovzdať ho druhému rodičovi. Rodičia sa zaväzujú odovzdávať si maloletého s potrebnými osobnými vecami a maloletého na odovzdanie druhému rodičovi riadne pripraviť. III. Žiaden z účastníkov nemá nárok na náhradu trov konania. odôvodnenie: Rozhodnutie neobsahuje odôvodnenie (§ 221 písm. a/ CSP). Poučenie: Proti tomuto rozsudku nie je prípustné odvolanie (§ 122 CMP, § 368 CSP). Ak povinný dobrovoľne neplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

Zdroj: KAUZIS.SK – https://www.kauzis.sk/judikatura/r/ECLI:SK:OSDS:2025:2225201088.2 (dáta aktuálne k 11. 11. 2026). Záväzné je znenie zverejnené súdom.




